Source: http://bigmatko.infoblog.sk/clanok/predbezene-opatrenie-zakaz-vstupu-58123/
Timestamp: 2018-04-26 07:56:55+00:00

Document:
predbežené opatrenie - zákaz vstupu - bigmatko-life
predbežené opatrenie - zákaz vstupu
Publikované 27.10.2015 v 14:11 v kategórii právo, prečítané: 304x
príklad návrhu na vydanie predbežného opatrenia za účelom zákazu vstupu do obydlia
Návrh na vydanie predbežného opatrenia na zákaz vstupu do bytu podľa § 76 ods. 1 písm. g) OSP
Navrhovateľka a odporca sú podielovými spoluvlastníkmi bytu .........poschodí bytového domu súpisného čísla ............, vchod ..........v meste ............. každý v podiele 1/2. Navrhovateľka a odporca sú rovnako podielovými spoluvlastníkmi každý v podiele ................ in na spoločných častiach a zariadeniach bytového domu súpisného čísla .....postaveného na pozemku parc. čísla ........... zastavené plochy a nádvoria o výmere ................, ktoré nehnuteľnosti sú zapísané na Správe katastra .............v Katastri nehnuteľností na LV č. .............k. ú. ............
(treba v krátkosti opísať skutkový stav spolužitia súčastnených strán) napr:
Navrhovateľka a odporca užívali spoločne uvedenú nehnuteľnosť od ............. V spoločnej domácnosti s nimi žila ich maloletá dcéra.............................. . Do ...............užívali všetci nehnuteľnosť bez výrazných problémov, pričom sa nevyhli bežným vzájomným rozporom. Manželstvo navrhovateľka a odporca neuzavreli. V priebehu roka ..............a ............sa ich vzájomný vzťah postupne zhoršoval a zo strany odporcu dochádzalo opakovane a stále častejšie k verbálnym útokom voči navrhovateľke a aj maloletej dcére. Spoločné užívanie bytu sa stávalo neznesiteľným. Odporca často užíval alkoholické nápoje a bol pod ich vplyvom. Odporca minimálnou mierou prispieval na spoločný život a starostlivosť o maloletú dcéru. Verbálne útoky sa postupne striedali aj s fyzickými napádaním zo strany odporcu voči navrhovateľke. Dlhú dobu však ani jeden z útokov nebol predmetom trestného oznámenia ani vyšetrovania zo strany polície. Situácia v rodine sa neustále menila a útoky sa stupňovali. Rozpory a agresívne správania odporcu viedli k rozhodnutiu súdu o zverení maloletej do starostlivosti matke a určení povinnosti odporcu prispievať na výživné pre maloletú.
Odporca od roku zostal nezamestnaný. Od tej doby sa narušenia vzťahu len stupňovali. Odporca začal výrazne požívať alkoholické nápoje a marihuanu. Prvá vážna hádka nastala v roku .........kedy odporca navrhovateľku napadol pod vplyvom alkoholu a to za prítomnosti maloletej dcéry. Odporca navrhovateľku udrel a nadával jej. Navrhovateľka bol už vtedy nútená utiecť aj s maloletou dcérou k matke aby ochránila seba a dcéru pred útokmi odporcu. Po tomto zážitku sa opakovane vracala navrhovateľa do spoločného bytu nakoľko odporca neustále menil svoje nálady a sľuboval zlepšenie vzťahov. Všetko sa však opakovalo a odporca svoje agresívne správanie nezmenil. Len sa to zhoršovalo. Navrhovateľka však nikdy situáciu neoznámila na polícii nakoľko sa bál odporcu a aj hanby. Spolužitie s odporcom však bolo neznesiteľné a navrhovateľka spolu s maloletou dcérou museli odísť zo spoločného byt k matke navrhovateľky. V súčasnej dobe je navrhovateľka nútená bývať s maloletou dcérou v podnájme nakoľko spoločný byt nie je možné užívať práve zo strachu z odporcu. Odporca v byte prebýval a aj prebýva napriek tomu, že za byt sa dlhodobo neplatia žiadne poplatky.
Po odchode navrhovateľky zo spoločného bývania sa situácia s odporcom opäť zhoršila. Odporca vyhľadával spoločnosť navrhovateľky napriek jej nesúhlasu. Sledoval navrhovateľku na verejnosti aj v práci aj v mieste podnájmu. Toto opäť viedlo k fyzickému útoku zo strany odporcu, ktorý už navrhovateľka oznámila na políciu. Situácia sa však neupokojila. Odporca napádal navrhovateľku pri každej príležitosti dokonca aj priamo v práci pred svedkami kedy bol aj značne agresívny. Neustále sa navrhovateľke vyhrážal aj osobne aj prostredníctvom sms správ a aj fyzickým napádaním vždy keď navrhovateľku vysledoval.
Všetko vyvrcholilo podaním opätovného trestného oznámenia na odporcu v roku ..........na základe, ktorého bolo odporcovi dňa .............vznesené obvinenie na Obvodnom oddelení PZ v ............. pre trestný čin nebezpečného vyhrážania podľa § 360 ods. 1, ods. 2 písm. b) s poukazom na § 127 ods. 5 Trestného zákona a prečinu nebezpečného prenasledovania podľa § 360a ods. 1 písm. a, písm. b), ods. 2 písm. a) s poukazom na § 127 ods. 5 Trestného zákona.
Navrhovateľka je odkázaná na prebývanie v podnájme nakoľko sa obáva útoku zo strany odporcu, ktoré by nasledovali keby sa so svojou maloletou dcérou nasťahovali späť do spoločného bytu na adrese trvalého pobytu. Riadna starostlivosť a výchova maloletej dcéry si však vyžaduje primerané prostredie, ktoré by poskytol práve byt, ktorý v polovičnom podiele vlastní navrhovateľka. Do bytu sa však navrhovateľka s maloletou nemôže vrátiť nakoľko odporca má stále právo vstúpiť do bytu.
Odporca ani po vznesení obvinenia z vyššie uvedených trestných činov neprestal s útokmi na navrhovateľku a neustále jej formou sms správ zasiela verbálne vyhrážky, pri ktorých dôvodná obava o ich naplnenie, nakoľko odporca sa násilne prejavoval počas celej doby spolužitia s navrhovateľkou a aj v čase ich rozchodu.
Vydaním predbežného opatrenia a dočasným zákazom vstupu odporcu do bytu navrhovateľky by sa zabezpečilo bezpečné prostredie pre maloletú dcéru a pre riadny a usporiadaný život bez násilných zásahov zo strany odporcu.
Predbežné opatrenie bude zárukou pre navrhovateľku a jej maloletú dcéru aby bolo možné zabezpečiť užívanie nehnuteľnosti bez práva odporcu na jej používanie. Predbežné opatrenie ochráni navrhovateľku a jej maloletú dcéru a poskytne im dostatok právnej ochrany pred útokmi odporcu, ktoré by inak nastali keby sa bez ničoho nasťahovali do spoločnej nehnuteľnosti do ktorej by mal odporca neobmedzený prístup.
Návrhom vo veci samej bude navrhovateľka žiadať zrušenie podielového spoluvlastníctva nehnuteľnosti a jeho vyporiadania v prospech navrhovateľky.
Vzhľadom na hore uvedené navrhujem, aby Okresný súd v ............. dočasne upravil pomery medzi účastníkmi ohľadne vstupu do bytu a aby určil zákaz vstupu do nehnuteľnosti nasledovným
predbežným opatrením
odporcovi sa zakazuje vstupovať do bytu č........ na ..... poschodí bytového domu súpisného čísla ......., vchod .... v............, ...........do spoločných častí a zariadení bytového domu súpisného čísla........ postaveného na pozemku parc. čísla ................zastavené plochy a nádvoria o výmere .............m2, ktoré nehnuteľnosti sú zapísané na Správe katastra .............v Katastri nehnuteľností na LV č. ............k. ú. ............až do právoplatnosti rozhodnutia o zrušenie a vyporiadanie podielového spoluvlastníctva.
V ........................ .............................................

References: § 76
 § 360
 § 127
 § 360
 § 127
 súd